RAZVOJ DJETETA U PREDŠKOLSKOJ DOBI I U MLADJEM ŠKOLSKOM UZRASTU

BIO - PSIHO – SOCIJALNE KARAKTERISTIKE RAZVOJA

**Osobenosti predškolskog uzrasta**

Deca pre stupanja u školu, tj. od svoje treće do sedme godine, razvijala su se uglavnom u okviru porodice i pod uticajem njene okoline tih životnih prilika. Materijalne okolnosti porodice bile su u većini slučajeva od velike važnosti pri vaspitajnu dece. Briga za dete, njegovo zdravlje, normalni fizički razvitak, priznat je kao jedan od najvažnijih zadataka u vaspitanju predškolske dece. Fizičko vaspitanje predškolske dece jeste prvi korak ka opštem razvoju zdrvog vaspitanja čoveka. Takvo vaspitanje ima uostalom mnoge zadatke i služi se raznim sredstvima. Kod ostvarivanja ovih zadataka u radu s predškolskom decom, kod izbora sredstava i metoda fizičkog vaspitanja, potrebno je voditi brigu o karakterističnim osobinama dece na tom uzrastu.

**U životu deteta predškolskog doba vrlo važnu ulogu ima kretanje**. Dete ima neodoljivu potrebu za kretanjem. Ono želi da po ceo dan trči, skače i igra se. Na taj način bolje upoznaje sredinu u kojoj se nalazi. Akcijom i igrom dete pokazuje svoja osećanja, utiske i svoje životno iskustvo. Kretanjem se razvija njegova snaga i jača njegovo zdravlje. Trogodišnje dete može hodati i trčati, ali se to kretanje razlikuje u starijim godinama. Budući da ima srazmerno veliku glavu i kratke noge, dete je nestabilno u svojem kretanju, pravi nejednake korake, ljulja se i vrlo je nesigurno. Nije važno za dete predškolskog uzrasta, da može visoko preskočiti, da može brzo i dugo trčati. Važno je naprotiv, da dete vežbajući različita kretanja postigne skladnost i pravilnost vežbe. Važno je, da dete zavoli to kretanje. Kod telesnog vežbanja predškolske dece potrebno je voditi računa o njegovom delovanju na organizam, koji se razvija i koji raste. Jer fizičke vežbe mogu različito delovati na razvitak deteta. Neke vežbe koje izazivaju pojačano proticanje krvi ka mišićima i kostima, pogoduju njihovom rastu, neke ga usporavaju.

**Kostur deteta** u mnogome se razlikuje od kostura odraslog čoveka. Рге svega, ističe se razlika u proporciji delova kostura. Što je dete mlađe, što je veći vremenski razmak izmedu njega i odraslog, to je i ova razlika sve veća. Novorođenče ima veliku glavu, zdepasti struk, kratke ruke i noge. Kostur deteta razlikuje se od odraslog takođe oblikom kičme i grudnog koša. Kostur deteta predškolske dobi mekan je i podvrgnut raznolikim iskrivljenjima. Proces okoštavanja brzo se razvija i kosti su u takvom stanju dosta neotporne.

**Dečija muskulatura**, u poredenju sa muskulaturom odraslog čoveka, razvija se slabo i po težini je mala, koliko obzirom na opštu težinu tela, toliko i obzirom na unutrašnje organe. Kod novorođenčeta težina muskulature čini blizu 23% težine čitavog tela, kod predškolskog deteta oko 27% a kod odraslog muškarca dostiže 42-44%. Mišićna su vlakna kod deteta tanka, i postotak sadržine vode u njima je veće nego kod odraslih. Mišići se razvijaju postepeno. Najpre se razvijaju mišići iz većih mišićnih grupa, a kasnije oni iz manjih. Po karakteru rad mišića može biti dinamički i statički. Rad mišića, koji se sastoji u naizmeničnom stezanju i rastezajnu, i koji je praćen pokretima u zglobovima, naziva sedinamički. Za razliku od dinamičkog rada - statički rad ne daje vidljiv rezultat gibanja u je usmeren ka tome, da drži telo i pojedine delove u odredenom položaju. Zato je često potreban veliki napor. Za statički rad je karakteristično više ili manje trajnih napora mišićnih grupa.

**Poznavanje disanja i krvotoka** kod dece ima veliko značenje koliko za organizaciju fizičkog vaspitanja uopšte, toliko i za izbor i primenu gradiva. Što se tiče disanja, u poredenju s odraslim, dete se nalazi u lošijem položaju. Dete predškolske dobi udiše u minuti 22-24 puta, dok odrasli samo 16-18 puta. Srce koje nije opterećeno napornim radom ni teškim uzbudenjima, a poštedeno je od raznih štetnih uticaja (alkohol, nikotin idr.) radi bez ikakvih poteškoća i precizno. Kod izbora telesnih vežbi potrebno je paziti na osobine krvotoka i organa za disanje. Ti se organi prilagodavaju zahtevima, koje postavlja pojedini rad, ali vežbe moraju u svakom slučaju odgovarati stupnju telesnog razvitka. To ne znači da se kod rada s decom mora izbegavati veći ili manji fizički napor.

**Nervni sistem** nije izgraden ni po svom anatomskom razvoju, ni po funkciji. Nije dovršeno diferenciranje stanica kore velikog mozga u lobanji i odgovarajućih psiho-motornih centara, nije dovršena mijelizacija nervnih vlakanaca. Kod predškolske dece opaža se celi niz osobina, koje su u vezi sa nedovoljno razvijenim nervnim mehanizmom, koji upravlja pokretima.

Sve te osobine dečijeg organizma i sva ta obeležja njegovog doživljaja jesu faktori, koji nas upućuju na izbor sredstava, njihovu primenu i metode u radu fizičkog vaspitanja dece predškolskog doba.

Za lakše i kompletnije proučavanje predškolskog uzrasta, izvršene su klasifikacije na uzrasne celine-grupe. Postoji vise takvih klasifikacija i one, uglavnom, zavise od kriterijuma koji su u određenoj situaciji primarni (biološki, psihološki, pedagoški).

 **Osobenosti učenika mlađeg školskog uzrasta**

Uspešnost nastave fizičkog vaspitanja zahteva od nastavnika dobro poznavanje anatomsko-fizioloških i psiho-socijalnih osobina učenika u pojedinim fazama razvoja. Dobro poznavanje razvojnih obeležja učenika je uslov za stručni, pedagoški i metodski rad. Doba kada dete polazi u osnovnu školu kod nas je ponajviše period od šeste do desete, jedanaeste godine. U dinamičnosti razvojnog procesa te faze ranog školskog detinjstva potrebno je posebno posvetiti pažnju prvim godinama tog perioda, tj. u doba stupanja u školu, te tokom prvog i drugog razreda. To je doba toliko značajno da ga neki filozofi posmatraju kao neku posebnu fazu i označavaju ga kao prelazno doba. Dolaskom deteta u školu i njegovim uključivanjem u obaveze i život škole nastaju u razvoju deteta velike promene. U prvom redu usporava se njegov brži rast, u koji dete stupa oko pete godine. Uopšte se smatra, da je ta promena u rastu tj. zastoj, nastala pod uticajem novih okolnosti škole, opterećenjem mišljenja, ograničenjem kretanja i pomanjkanjem svežeg vazduha i sunca, te slabijom opuštenošću deteta uopšte. O tome, da li je uzrok zastoja u rastu posledica školskog života ili pak, prirodni tok razvoja, ne vlada u naučnim krugovima jednako mišljenje. U stručnoj literaturi ima brojnih dokaza, da je prisilno sedenje u školi glavni razlog zastoja u razvitku. Prema nekim statističkim podacima, deca koja ne polaze u školu, pokazuju u istom vremenskom razdoblju, između šeste i sedme godine veći porast u visini, i u težini, od onih koji polaze u školu.

Usled novog opterećenja u školi, ne postoji samo zastoj u rastu već i u drugim procesima tela, kao što su funkcionisanje krvotoka, disanje itd. Bez obzira na razna mišljenja o uticaju škole na decu, ipak se pretpostavlja, da prelaz iz slobodnog bezbrižnog načina života i školska ograničenja ostavlja velike negativne posledice na dalji rast i razvitak deteta. To se opaža, gde deca idu u školu pre navršene sedme godine i gde deca pre toga nisu bila podvrgnuta radu u vaspitnim ustanovama za predškolsku decu. Nedostajanje gibanja obično se navodi kao glavna bolest školskih početnika, a zatim veliko opterećenje kičme zbog sedenja usled čega može doći do nepravilnosti u njenom rastu. Razlozi se mogu tražiti i u mnogim zahtevima škole, a vezani su najviše za vreme polaženja u školu, trajanje nastave, prostorije, postavljenih zadataka itd. Pre polaska u školu dete se u daleko većoj meri ponašalo po vlastitim impulsima, u igri, trčanju, i drugim ranovrsnim telesnim pokretima, a sve u cilju zadovoljenja nagona i potrebe za kretanjem. Društvo putem vaspitanja postavlja zahteve i stenovita opterećenja, a na vaspitačima je da taj zadatak izvrše sa što manje poteškoća za razvoj deteta. Telesno stanje učenika ove faze obeleženo je i nadalje procesom rasta i razvitka. Glavna osobina dečijeg kostura je njegova plastičnost. Kosti su usled hrskavičnih delova gipke i meke, a proces okoštavanja postepeno se nastavlja. Zglobovi sa svojim vezama još ne pokazuju dovoljnu čvrstoću i izgrađenost. Proporcije pojedinih delova tela daleko su povoljnije, nego što je to bilo kod dece predškolskog uzrasta, a kičma poprima svoj normalno savijeni oblik. U rastu mišića opaža se dalje povoljno povećanje njihove težine. Mišićna se vlakna pojačavaju što dovodi i do povećanja snage deteta. Rast mišića u dužini ne teče uporedo sa rastom kostiju, te to dovodi do nekih nespretnosti i slabosti celog rada mišićne skupine. Usled svih tih karakteristika u razvoju mišića, dete u osnovnoj školi, a posebno u prvim razredima, ne podnosi dugotrajan i naporan rad. U toj dobi treba davati prednost dinamičkim vežbama, ispred statičkih. S obzirom na pomanjkanje dovoljne koordinacije pokreta treba izbegavati onakve pokrete koji zahtevaju veliku spretnost i rad više skupova mišića. Organi za disanje i krvotok srazmemo se povećavaju, ali ne u tolikoj meri da su sposobni za veće napore. Nervni sistem napreduje u svom razvitku, ali još ne toliko da može podnositi opterećenja kao u starijoj dobi. U pokretnosti deteta osnovne škole nastaje znatna promena, slobodnog i skladnog načina kretanja kao da nestaje, a deca postaju nespretna, kretnje rastenje i koordinacija vrlo slaba. Dete teško i nespretno hvata dobačenu loptu, neskladno trči i skače, te se teško podvrgava novim zahtevima učitelja. U duševnom pogledu dete iz svog sveta fantazija ulazi u stvarnost škole. Od njega se obično traži koncentracija pažnje i volje, dok je interes deteta za školske zadatke u početku, relativno mali. Sve to zahteva trošenje mnogih snaga, koje bi se inače mogle korisno upotrebiti za razvitak deteta.

**Razdoblje od osme godine i dalje**, nije toliko osetljivo, kao da se dete naviklo na nove prilike u školi. To je period usporenog rasta, nakon prvog pojačanog rasta u visinu. Rast i razvitak pojedinih organa sve više to napreduje. Kretnje postaju usklađenije i sve se više uviđa nestajanje nepotrebnog obilja pokreta. Deca u tim razredima pokazuju već priličnu spretnost. Budi se samostalnost u radu i postepeno dolazi do izražaja vlastita volja, dete više ne reaguje na svaki podražaj spoljašnjeg sveta. Opaža se neko obuzdavanje i umerenost u delatnosti učenika. Muška deca sa više zamaha i poleta učestvuju u radu kod telesnog vežbanja nego ženska. Razlike u polu ne pokazuju se samo u telesnom razvoju kao jači i razvijeniji predeo grudnog koša, izrazitiji mišići itd., već i u načinu primanja, izvođenja i iživljavanja kod pojedinih vežbi. To se jasno opaža i kod igara. Kola i igre sa pevanjem dečaci sa osam godina već manje vole, čak ih i odbacuju. Trčanje i igre sa loptom poprimaju u toj dobi drugo obeležje nego li kod devojčica. One više paze na oblik kretnje i njeno skladnije izvođenje. Kod učenika dolazi naprotiv, više do izražaja snaga i borbenost. Takmičenja, rvanje i slične igre postaju življe i uzbudljivije, i dobijaju prve oznake borbenosti. Dok se kod učenika pre svega razvija brzina i jačina pokreta, kod učenica se opaža usklađenost i ekonomičnost gibanja. Sve takve pojave i činjenice opravdavaju već u toj dobi odvojenu nastavu fizičkog vaspitanja, koliko god to školske prilike dozvoljavaju. Muškoj deci se mogu postavljati nešto teži zadaci, jer to i sami prema svojoj vitalnosti očekuju. Razumljivo je da deca s obzirom na ove osobine dečjeg organizma kao i na psihičku strukturu ne podnose nikakva veća i trajnija opterećenja. Smisao za zajednicu formira se u dobi školskog detinjstva više putem zajedničkog, skupnog rada i bez ikakvog posebnog izbora i zahteva učenika. Svest o zajednici, smisao za

kolektivni rad nije u naravi deteta još dovoljno izražena. Deca su u toj dobi još vezana za vlastite interese. Težnja za igrom je glavni socijalni smisao kod dece osnovne škole. U organizovanoj se delatnosti oni dobro snalaze, ali nakon takvog rada, pa bila to igra, nastaje ta kolektivna povezanost. Igre u toj dobi još uvek imaju obeležje pojedinačnog stremljenja unutar razrednog kolektiva. Deca u osnovnoj školi još nemaju dovoljno smisla za složeniji skupni rad, te prema tome igre nisu još tako pogodno sredstvo kao u starijoj dobi. Kolektivizam se mora odgajati, ali ne prema igrama kojima deca po svojim telesnim i duševnim sposobnostima nisu dorasla.

.